TRÓNOK HARCA
Az úrfi megint álmodott.
- Látogatók érkeztek. - Senkit sem akarok látni.
Tényleg? Ha egész nap ezzel a vén denevérrel lennék, belebolondulnék.
- Nincs választásod. Robb már vár. - Nem akarok menni.
Én sem, de Deres ura Robb.
Ez azt jelenti, hogy azt teszem, amit mond, te pedig azt, amit én.
Hodor!
Vidd le Brant a nagycsarnokba!
Meg kell mondanom, korábban melegebb fogadtatást kaptam.
Az Éjjeli Őrség tagjait mindig szívesen látjuk Deresben.
Az Őrség tagjait igen, de engem nem. Igaz, fiú?
Neked nem vagyok fiú, Lannister.
Apám távollétében én vagyok Deres lordja.
Akkor tanulj udvariasságot ehhez illően!
Szóval igaz...
Helló, Bran!
Emlékszel arra, mi történt?
- Nem emlékszik arra a napra. - Különös.
Miért vagy itt?
Megtenné az elbűvölő embered, hogy letérdel?
- Kezd fájni a nyakam. - Térdre, Hodor!
- Szeretsz lovagolni, Bran? - Igen. Vagyis szerettem.
A fiúnak mindkét lába megbénult.
És? Megfelelő lóval és nyereggel egy nyomorék is tud lovagolni.
- Nem vagyok nyomorék. - Akkor én nem vagyok törpe.
Apám örülni fog. Ajándékot hoztam neked.
Add oda a nyeregkészítőnek, a többit már tudni fogja.
A lovat a lovashoz kell idomítani.
Csikóval kezdjétek! Tanulja meg, hogy csak a kantárnak
és a fiú utasításainak engedelmeskedik.
- Tényleg fogok tudni lovagolni? - Igen.
Lóháton akkora leszel, mint ők.
Ez valamilyen trükk? Miért akarsz segíteni rajta?
A gyengéim a nyomorékok, a fattyúk és minden, ami nem egész.
Szívességet tettél a fivéremnek. Deres szívesen fogad.
Ne pazarold rám a hamis udvariasságot, Lord Stark!
A falaidon kívül van egy bordély. Ott keresek szállást
és mindketten nyugodtabban fogunk aludni.
Nem bírsz ellenállni az északi fenéknek? Ha szereted a vörösöket,
kérd Rost!
Kikísérni jöttél, Greyjoy? Kedves tőled.
Úgy látom, az urad nem kedveli a Lannistereket.
- Nem az uram. - Nem, persze, hogy nem.
Mi történt itt? Hol van Lady Stark?
- Miért nem ő fogadott? - Nem érzi jól magát.
Nincs Deresben, igaz? Hová ment?
- Az úrnőm hollétéről... - Az úrnőm?
Megható, mennyire hű vagy a fogvatartóidhoz.
Mondd csak, szerinted mit érezne Balon Greyjoy,
ha tudná, hogy az egyetlen megmaradt fiából talpnyaló lett?
Még mindig emlékszem, hogy égett az apám flottája Lannisportban.
- Gondolom, a nagybátyáid tették. - Biztos szép látvány volt.
Nincs szebb, mint nézni, ahogy a matrózok elevenen égnek el .
Igen, nagy győzelem volt nektek. Kár, hogy az lett a vége.
- Tízszeres volt a túlerő. - Akkor ostobaság volt fellázadni.
Gondolom, erre apád is rájött, amikor elestek a fivéreid.
Belőled pedig az ellenségeid fegyverhordozója lett.
- Vigyázz a szádra, Ördögfióka! - Megsértettelek? Bocsáss meg!
Nehéz reggelem volt.
Egyébként is, ne csüggedj!
Én örök csalódás vagyok apámnak, és megtanultam együtt élni vele.
A következő fordulódat Ros-zal én állom. Próbálom nem elnyűni.
Bal láb előre! Jó! A csapásnál használd a sarkad!
Helyezd mögé a súlyodat!
A hét pokolra, ez meg mi?
Ennek külön ki kell találni egy nyolcadik poklot.
Mondd meg a neved!
Samwell Tarly, a Szarv... Úgy értem, a Szarv-hegyen éltem.
- A feketét jöttem felvenni. - Inkább a véres hurkát.
A kinézetednél nem lehetsz rosszabb.
Rast! Lássuk, mit tud!
Megadom magam! Kérlek, ne üss tovább!
Talpra! Vedd fel a kardodat!
Üsd, míg meg nem találja a lábát!
Úgy látom, délen kezdenek kifogyni az orvvadászokból és tolvajokból.
Most már síró malacokat küldenek ide.
Újra, keményebben!
- Megadom magam! - Elég! Megadta magát.
Úgy látom, a fattyú szerelmes lett.
Rendben, Havas Uraság, ha meg akarod védeni a szerelmed,
legyen belőle edzés. Ti ketten!
Hárman elegek lesztek ahhoz, hogy megríkassátok Lady Malackát.
Csak a fattyún kell átvágnotok magatokat.
- Biztosan ezt akarod? - Nem.
Megadom magam!
Mára végeztünk. Menj, takarítsd ki a fegyverraktárat!
Másra úgysem vagy jó.
- Szép harc volt! - Kopj le!
- Megsebesültél? - Volt már rosszabb is.
Hívhatsz Samnek. Ha akarod.
- Édesanyám Samnek szólít. - Később se lesz egyszerűbb.
- Meg kell védened magad. - Miért nem keltél fel harcolni?
- Akartam én... de nem ment. - Miért nem?
Gyáva vagyok.
- Apám mindig ezt mondja. - A Falon nincs helye gyáváknak.
Igazad van, bocsáss meg! Csak meg akartam köszönni.
Egy átkozott gyáva.
Látták, hogy szóba álltunk vele. Minket is gyávának fognak tartani.
- Túl ostoba vagy, hogy gyáva légy. - Te vagy túl ostoba, hogy...
Gyorsan, mielőtt véget ér a nyár!
Vaes Dothrak. A lovas urak városa.
Sárkupac.
Sár, ürülék és szalma. Több nem telik a vadaktól.
Ők most már a népem. Ne nevezd őket vadaknak!
Annak nevezem őket, aminek akarom, mert ők az én népem.
Ez itt a hadseregem. Drogo rossz irányba masírozik a seregemmel.
Ha a bátyám kapna egy dothraki hadsereget,
meg tudnátok hódítani a Hét Királyságot?
A dothrakik még sosem keltek át a keskeny tengeren.
Minden olyan víztől félnek, amelyet nem tudnak meginni a lovaik.
De ha átkelnének...
Robert király elég ostoba ahhoz, hogy nyílt csatába bocsátkozzon,
de a tanácsadói mások.
És te ismered őket?
Harcoltam már az oldalukon. Sok évvel ezelőtt.
Ned Stark ma már a fejemet akarja. Ő üldözött el a birtokomról.
Rabszolgákat adtál el.
Igen.
Miért?
Nem volt pénzem és a feleségemnek nagyok voltak az igényei.
- Hol van most? - Máshol. Egy másik férfival.
- Felség! - Igen, kedvesem?
- Az Utolsó Sárkánynak hívnak. - Így van.
- Sárkányvér folyik az ereidben? - Könnyen elképzelhető.
Mi történt a sárkányokkal?
Úgy hallottam, bátor férfiak az összeset megölték.
A bátor férfiak nem öltek sárkányt. Meglovagolták őket.
Valyriából jöttek rajtuk felépíteni a világ legnagyobb civilizációját.
A Vastrónt a legnagyobb sárkány tüzénél kovácsolták.
Ezt tartja melegen nekem a Bitorló.
A lemészároltak kardja, több ezer,
melyek úgy olvadtak össze, akár számtalan gyertya.
Mindig az volt a vágyam, hogy egyszer lássak egy sárkányt.
Nincs nagyobb vágyam a világon.
- Tényleg? Miért sárkányt? - Mert tudnak repülni.
Bárhol is vannak, pár szárnycsapás és máris messze járnak.
És ölni is tudnak.
Bárki vagy bármi próbálja bántani őket,
az semmivé ég.
Mint számtalan gyertya.
Igen, nagyon boldoggá tenne, ha egyszer láthatnék egy sárkányt.
15 évet töltöttél a bordélyban,
azt hittem, az ég látványa is boldoggá tesz.
- Nem voltam rab. Láttam dolgokat. - Milyen dolgokat?
Láttam egy férfit Asshaiból, akinek sárkányüveg tőre volt.
Egy férfit, aki úgy váltogatta az arcát, ahogy más a ruháját.
Láttam egy kalózt, aki a saját súlyát viselte aranyban,
és a hajójának színes selyemvitorlái voltak.
- Szóval... Láttál már? - Kalózhajót?
Sárkányt!
Nem. Az utolsó jóval a születésem előtt halt meg.
Elmondom, mit láttam.
A koponyájukat.
Azok díszítették a Vörös Torony tróntermét.
Még kisgyerek voltam, 3-4 éves, apám végigvezetett köztük
én pedig felmondtam a nevüket.
Ha nem hibáztam, édességet kaptam tőle.
Az ajtó közelében levőket sikerült utoljára kikeltetni.
Nem voltak egészségesek, a koponyájuk nem nagyobb a kutyáénál.
De közelebb menve a Vastrónhoz,
egyre nagyobbak és nagyobbak lettek.
Ott volt Ghiscar és Valryon,
Vermithrax, Essovius, Archonei...
Meraxes...
Vhagar.
És Balerion, az Iszonyat.
Akinek a tüze eggyé kovácsolta a Hét Királyságot.
Mi történt a koponyákkal?
Nem tudom. Gondolom, a Bitorló porrá zúzatta őket.
Szétszóratta a szélben.
- Ez nagyon szomorú. - Igen, az.
Miért vettelek meg? Hogy elszomoríts?
Nem, felség.
Azért, hogy tanítsam a húgodat.
Hogy megtanítsd a húgomnak, hogy legyen jobb szerető?
Azt hiszed, azért vettelek meg, hogy boldoggá tegyem Khal Drogót?
Te bájos kis idióta!
Gyerünk, folytasd!
Egy nap itt fog ülni a férjed, te pedig ott leszel az oldalán.
És egy napon, nemsokára, bemutatod a fiad az udvarnak.
Westeros minden ura ide gyűlik, hogy megnézzék az ifjú herceget.
És ha lányt szülök?
Ha kegyesek az istenek, fiúkat és lányokat is szülsz. Jó sokat.
- És ha csak lányokat szülök? - Emiatt nem aggódnék.
Jeyne Poole anyja öt gyereket szült és mind lány volt.
- Igen, de ez valószínűtlen. - És ha mégis?
Nos, ha csak lányokat szülsz, a trón Joffrey herceg öccsére száll.
- És mindenki gyűlölne. - Téged senki se tudna gyűlölni.
- Joffrey gyűlöl. - Ostobaság!
Miért mondanál ilyesmit?
A farkas miatt? Sansa, ezerszer megmondtam.
- A rémfarkas... - Erről nem akarok hallani!
Emlékszel a leckékre?
- Ki építette a Vastrónt? - Aegon, a Hódító.
- És ki építette a Vörös Tornyot? - Maegor, a Kegyetlen.
És mennyi ideig tartott megépíteni...
A nagyapámat és a nagybátyámat itt ölték meg, igaz?
Aerys király parancsára ölték meg őket, igen.
- Az Őrült Királyéra. - Közönségesen így nevezik, igen.
Miért ölték meg őket?
Erről apádat kellene kérdezned.
Nem akarok beszélni az apámmal. Soha többé.
- Sansa, meg kell bocsátanod neki! - Sosem fogok.
A Segítő tornája okozza a legnagyobb fejfájást, uram.
A király tornája.
Biztosítalak arról, hogy a Segítő nem akar részt belőle.
Hívd aminek akarod, Lord Stark, de a város zsúfolásig telt
és mindennap tömegek érkeznek.
Éjjel szétvertek egy tavernát, leégett egy bordély, három késelés,
és részeg lóversenyt rendeztek a Nővérek utcáján.
- Milyen szörnyű! - Ha nem tudod fenntartani a rendet,
vezesse más a Városi Őrséget!
- Több ember kell. - 50-et kapsz.
- Lord Baelish majd kifizeti. - Igen?
A díjakra volt pénz, biztos akad a béke fenntartására is.
A tömeg elvonulásáig rendelkezésedre bocsátom 20 testőrömet.
Köszönöm, nagyuram! Jó hasznukat vesszük.
Minél hamarabb vége, annál jobb.
A birodalomnak hasznot hajtanak az ilyen események, uram.
Itt az alkalom dicsőséget szerezni, a köznép pedig elfelejti a baját.
A fogadók tele vannak, a szajhák pedig járni is alig bírnak.
Biztos vagyok abban, hogy a torna sok zsebet megtöm.
Nos, ha nincs más, uraim...
Micsoda hőség! Az ilyen napokon irigylem észak nyári hóeséseit.
A holnapi viszontlátásra, uram!
Reméltem, hogy beszélhetünk Jon Arrynről.
Lord Arrynről? A halála nagy bánat volt mindannyiunknak.
Személyesen felügyeltem a kezelését, de nem tudtam segíteni rajta.
A betegség súlyos volt és nagyon gyors lefolyású.
Előző éjjel még nálam járt.
Lord Jon gyakran kérte a tanácsomat.
Miért?
Sok éve vagyok Nagymester.
A királyok és a Segítők kikérik a tanácsomat már...
Mit akart Jon a halála előtti estén?
- Egy könyvről érdeklődött. - Könyvről? Miféle könyvről?
Attól tartok, nem tartana számot az érdeklődésedre, uram.
Hatalmas kötet.
Szeretném elolvasni.
A Hét Királyság nagy házainak leszármazási ágai és története
számos Magas Úr, Nemes Hölgy
és gyermekeik leírásával.
Harkon Umber, első ezen a néven, Lord Hother Umber fia
és Lady Amaryllis Umberé, 183 évvel Aegon megérkezése után.
Az utolsó Menedék.
Kék szem, barna haj, bőrének színe fehér,
14 évesen halt meg egy vadkanvadászaton szerzett sebtől.
Ahogy mondtam, nagyuram, kimerítő olvasmány.
Jon Arryn elmondta, mire kell neki?
Nem, uram, én pedig nem kérdeztem.
- Jon halála... - Micsoda tragédia!
- Mondott valamit az utolsó óráiban? - Semmi fontosat, uram.
Nos hát, volt egy mondat, amelyet sokszor ismételgetett.
A mag erős. Azt hiszem, ez volt az.
A mag erős? Ez meg mit jelent?
A haldoklók elméje felhős, Lord Stark.
Az utolsó szó gyakran annyit jelent csak, mint az első.
Biztos vagy benne, hogy természetes betegség vitte el?
Mi más lehetett volna?
Méreg.
Rémítő gondolat.
Nem, nem tartom valószínűnek. A Segítőt mindenki szerette.
Ki merne...
Azt mondják, a méreg az asszonyok fegyvere.
Igen. Az asszonyoké, a gyáváké... És az eunuchoké.
Tudtad, hogy Lord Varys eunuch?
- Ezt mindenki tudja. - Igen, igen, persze.
Sosem fogom megérteni, hogy kerülhetett be a királyi tanácsba.
- Eleget raboltam az idődet. - Nem raboltad, nagyuram.
- Nagy megtiszteltetés... - Köszönöm, kitalálok!
Syrio azt mondja, egy vízi táncos órákig tud a lábujján állni.
Fájdalmas lehet leesni ezen a lépcsőn.
Syrio szerint minden sérülés lecke és minden lecke jobbá tesz.
Holnap macskákat fogok kergetni.
Macskákat? Syrio szerint...
Minden kardforgatónak tanulmányoznia kell a macskákat.
Csendesek, mint az árnyék, és könnyű a léptük, mint egy tollpihe.
Gyorsnak kell lenni, hogy elkapjuk őket.
Ebben igaza van.
Most, hogy Bran magához tért, velünk fog élni?
Először vissza kell nyernie az erejét.
A Királyi Testőrség lovagja akar lenni. Így már nem lehet, igaz?
Nem, de egy nap lehet belőle egy hatalmas erőd ura,
vagy bekerülhet a királyi tanácsba.
Vagy építhet kastélyokat, mint Brandon, az Építő.
Én lehetek egy erőd ura?
Egy főrangú úr felesége leszel, a kastélya úrnője,
és a fiaid lovagok, hercegek és lordok lesznek.
Nem.
Az nem nekem való.
Helló!
Ser Alliser azt parancsolta, hogy én legyek az új őrtársad.
Figyelmeztetnelek kell, hogy nem igazán éles a szemem.
Gyere ide a tűz mellé! Itt melegebb.
- Nem kell, itt is jó. - Dehogy jó! Vacogsz.
Nem szeretem a magasságot.
Nem tudsz harcolni, rosszul látsz,
félsz a magasságtól és valószínűleg minden mástól is.
Mit keresel itt, Sam?
A 18. névnapom reggelén bejött hozzám az apám.
Szinte már férfivá értél, mondta,
de nem vagy méltó a birtokomra és a címemre.
Holnap felveszed a feketét,
lemondasz az örökségedről és északra mész.
Ha nem teszed, mondta, akkor vadászatot szervezek.
Valahol az erdőben meg fog botlani a lovad,
te pedig leesel és meghalsz.
Anyádnak legalábbis ezt mondom majd. Semminek sem örülnék ennél jobban.
Lord Alliser holnap megint azt fogja parancsolni, hogy harcoljak, igaz?
Igen, azt.
Sosem leszek jobb ebben.
Hát, ennél rosszabb már nem lehetsz.
Úgy hallom, unalmas könyvet olvasol.
- Pycelle túl sokat beszél. - Sosem hagyja abba.
Ismered Ser Hugh-t a Völgyből?
Nem lep meg. Nemrég még fegyverhordozó volt.
Jon Arryn fegyverhordozója.
Az ura korai halála után szinte azonnal lovaggá ütötték.
Miért ütötték lovaggá?
- Miért mondod el ezt? - Megígértem Catnek, hogy segítek.
Hol van Ser Hugh? Beszélek vele.
A lehető legrosszabb ötlet. Látod azt a fiút? Azt.
Varys egyik madárkája.
A Pókot nagyon érdeklik az ügyeid.
Most nézz oda! Az a királynő embere.
Látod azt ott, aki úgy tesz, mintha olvasna?
- Varys vagy a királyné? - Nem, ő engem szolgál.
Van olyan embered, akiben maradéktalanul megbízol?
Van.
A nincs bölcsebb válasz lett volna, uram.
Juttass el egy üzenetet titokban ennek a ritka kincsnek,
küldd el, hogy kérdezze ki Ser Hugh-t!
Utána küldd el egy bizonyos páncélkészítőhöz a városban!
Egy nagy házban él az Acél Utca felső végén.
- Miért? - Nekem is megvannak a kémeim.
Könnyen lehet, hogy Lord Arryn a páncélkészítőnél járt,
több alkalommal is a halála előtti hetekben.
Lord Baelish. Talán tévedtem, amikor nem bíztam meg benned.
Ez volt a legbölcsebb döntésed, mióta leszálltál a lovadról.
Ser Hugh...
- Ser Hugh? - Amint látod, dolgom van.
Lord Eddard Stark nevében jöttem,
a Király Segítője nevében. A testőrsége kapitánya vagyok.
Bocsánat, nem értettem a neved, Ser...
Nem Ser... Nem vagyok lovag.
Értem. Nos, én viszont az vagyok.
Azt mondta, a Segítővel szívesen beszél. Lovag!
Hogy lovag!? Azok olyanok itt lent, mint a kakasok.
Még azok is, akik még nyílvesszőt se láttak a csatában.
Nem szabadna itt lenned, uram. Ki tudja, ki figyeltet.
Figyeljenek csak!
Az előző Segítő többször is hívatott, uram.
A patrónusom sajnos nem lett.
- Mit akart Lord Arryn? - Mindig a fiúhoz jött.
- Én is szeretném látni. - Ahogy kívánod, uram.
Gendry!
Itt van. A korához képest erős. Keményen dolgozik.
Mutasd meg a Segítőnek a sisakot, amit készítettél, fiam!
- Finom munka. - Nem eladó.
A Király Segítőjével beszélsz, fiú! Ha őlordságának kell a sisak...
Magamnak csináltam.
- Bocsáss meg neki, nagyuram! - Nincs mit megbocsátani.
Miről beszéltetek Lord Arrynnel, amikor meglátogatott?
- Kérdezgetett. Ennyi, uram. - Mit kérdezett?
Kezdetben a munkámról. Jól bánnak-e velem, szeretek-e itt...
Aztán anyámról kérdezett.
Az anyádról?
- Ki volt, hogy nézett ki. - Mit mondtál neki?
Kicsi voltam még, mikor meghalt.
Szőke haja volt. Néha énekelt nekem.
Nézz rám!
Menj vissza dolgozni, fiam!
Ha szívesebben forgatná a kardot és nem kovácsolná, küldd hozzám!
Találtál valamit?
Megtaláltam Robert király fattyát.
Üzenet a királynak Lord Starktól.
Itt hagyjam...
Figyelj!
Hallod őket?
Szerinted hány van bent nála?
- Tippelj! - Három. Négy.
Akkor szereti ezt csinálni, ha szolgálatban vagyok.
Végig kell hallgatnom, ahogy megszégyeníti a testvérem.
- Bocsáss meg, uram! - Miért? Rosszat tettél ellenem?
- Mi már találkoztunk. - Valóban? Furcsa, nem emlékszem.
Pyke ostrománál. Az egyik délután egymás mellett harcoltunk.
- Ott szerezted a sebed? - Igen.
Az egyik Greyjoy majdnem kiütötte a szemem.
- Szukák fattyai. - Tetszett nekik a vérontás.
A végén már nem annyira. Az volt a tisztességes csata.
Emlékszel, hogy rohamozott Myri Thoros?
A lángoló karddal? Halálom napjáig nem felejtem.
A legifjabb Greyjoy fiút Deresben láttam.
Mintha cápát láttam volna egy hegytetőn.
- Theon? Rendes legény. - Kétlem.
Lefogadom, hogy feketeribizli-lekvár szagod van.
Gyere, hadd szagoljalak meg!
Itt hagyhatom ezt? Lord Stark üzenete.
Nem vagyok Lord Stark szolgája.
- Hol voltál? - Őrszolgálatban. Sammel.
Sertésszelet herceggel? Hol van?
- Nem volt éhes. - Az lehetetlen.
Elég!
Sam se más, mint a többiek itt.
Nem volt számára hely a világban, ezért ide jött.
Többet nem bántjuk a gyakorlótéren!
Soha többé. Bármit is mond Thorne.
Most már a fivérünk és meg fogjuk védeni.
Szerelmes vagy, Havas Uraság.
Azt tesztek, amit akartok, de ha Thorne Lady Malacka ellen küld,
lekanyarítok egy szeletet a szalonnájából.
Senki se bántja Samet.
Mire vársz?
Támadd meg!
Te! Vedd át a helyét!
Támadj meg!
Gyerünk, támadj!
Megadom magam!
Megadás!
Viccesnek találod, igaz?
Ha kint lesztek a Falon túl és közeledik az este,
mit szeretnétek, egy férfi legyen veletek vagy egy nyöszörgő kisfiú?
Ezt a kurvát küldöd, hogy parancsokat adjon nekem?
A fejét kellett volna visszaküldenem.
Bocsáss meg, khaleesi, azt tettem, amit mondtál...
Hallgass, nincs semmi baj! Irri, vidd ki és hagyj magunkra!
Igen, khaleesi.
Miért ütötted meg?
Hányszor kell még elmondanom?
- Nekem te nem parancsolsz! - Nem akartam parancsokat adni.
Mindössze vacsorára hívtalak meg.
- Ez meg mi? - Ajándék. Neked csináltattam.
Dothraki rongyok. Most már öltöztetni is te fogsz?
- Kérlek... - Trágyától bűzlik. Az egész.
Elég! Hagyd abba!
Azt szeretnéd, ha olyan lennék, mint ők, igaz?
Legközelebb a hajam is be kell fonnom.
Nincs jogod a fonathoz. Még senkit se győztél le.
Velem te nem beszélhetsz így!
Egy lovas király lotyója vagy és most felébresztetted a sárkányt.
A dothrakiak khaleesije vagyok.
A nagy Khal felesége, és a fiát hordom a szívem alatt.
Ha legközelebb kezet emelsz rám,
az lesz az utolsó dolog, amit a kezeddel csinálsz.
Biztosan tudom, hogy néhány tiszt a vakondvárosi bordélyba jár.
Nem kétlem.
Szerinted nem igazságtalan? Mi letesszük az esküt,
ők pedig kisurrannak egy kis etyepetyére?
- Etyepetyére? - Ostobaság, nem?
Csak akkor védhetjük meg a Falat, ha cölibátust fogadunk?
Nevetséges.
Nem hittem, hogy ennyire bosszant.
- Miért nem? Mert kövér vagyok? - Nem.
Ugyanannyira szeretem a lányokat, mint te.
Bár lehet, hogy ők nem szeretnek annyira, mint téged.
Még sosem voltam lánnyal.
- Gondolom te több száznál jársz. - Nem.
Ami azt illeti, ugyanúgy vagyok, mint te.
- Nehezemre esik elhinni. - Egyszer majdnem megtörtént.
Egyedül voltam egy meztelen lánnyal, de...
- Nem tudtad, hová kell rakni? - Tudom, hová kell rakni.
Öreg volt és csúnya?
Fiatal és gyönyörű.
Kurtizán volt, a neve Ros.
- A haja színe? - Vörös.
Szeretem a vörösöket.
És...
A...
Ne akard tudni!
- Olyan jó volt? - Annál is jobb. - Ne!
Pontosan miért nem szeretkeztél Ros-zal, akinek tökéletes a...
- Hogy hívnak? - Havas Jon.
És miért Havas a vezetéknevem?
Azért, mert... Fattyú vagy, északról.
Sosem ismertem az anyámat. Apám a nevét sem árulta el.
Nem tudom, él-e vagy már meghalt.
Nem tudom, nemes hölgy-e, egy halász felesége...
...vagy kurtizán.
Ott ültem a bordélyban, Ros levetkőzött...
De nem tudtam megtenni, mert csak arra tudtam gondolni,
mi lesz, ha teherbe ejtem?
Ha gyereke születik, egy újabb Havas nevű fattyú.
Nem jó élet ez egy gyereknek.
Szóval akkor tényleg nem tudtad, hová kell rakni.
Jól szórakoztok?
Úgy látom, fáztok.
- Kicsit hűvös van. - Kicsit hűvös, igen.
A tűznél, idebent, most is nyár van.
Emlékeztek egyáltalán az utolsó télre, fiúk?
Milyen régen is volt? Tíz éve?
Én emlékszem rá.
Kellemetlen volt Deresben? Volt olyan nap,
amikor nem tudtál átmelegedni, bármekkora tüzet raktak a szolgák?
- Saját magam rakom a tüzet. - Bámulatra méltó.
Az elmúlt télen hat hónapig voltam kint, a Falon túl.
Két hetesre terveztük az utat. Azt hallottuk, hogy Mance Rayder
meg akarja támadni a Keleti Őrséget.
Kimentünk, hogy elfogjuk és kihallgassuk néhány emberét.
A vadak, akik Mance Raydert szolgálják, kemény férfiak.
Keményebbek, mint ti bármikor lesztek.
Jobban ismerik az országukat nálunk.
Tudták, hogy vihar jön, ezért elrejtőztek a barlangjaikban,
hogy megvárják, amíg elül. Minket nyílt terepen kapott el.
Olyan erős volt a szél, hogy 30 méteres fákat csavart ki tövestül.
Ha az ember levette a kesztyűjét a vizeléshez,
a fagy levitte az ujját.
Ráadásul teljes volt a sötétség.
Nem ismeritek a hideget. Egyikőtök sem.
Először a lovak pusztultak el.
Nem volt elég élelmünk számukra, nem tudtuk melegen tartani őket.
A lovakat könnyű volt megenni.
Később viszont, amikor mi kezdtünk hullani... Az már nem volt könnyű.
Jobb lett volna, ha van velünk pár olyan fiú, mint ti, igaz?
Puha, kövér fiúk, mint te.
Két hétig is kitartottál volna, és maradt volna a csont levest főzni.
Hamarosan jönnek az újoncok, ti pedig továbbléptek.
A parancsnoktól megkapjátok a beosztásotokat.
Az Éjjeli Őrség embereinek hívnak majd titeket,
de bolondok lesztek, ha elhiszitek.
Kisfiúk vagytok és amikor eljön a tél, meghaltok.
Mint a legyek.
Megütöttem.
Megütöttem a sárkányt.
A fivéred, Rhaegar volt az utolsó sárkány.
Viserys egy kígyó árnyékánál is kevesebb.
- Akkor is ő az igazi király. - Beszéljünk egyenesen!
Szeretnéd, ha a fivéred ülne a Vastrónon?
Nem.
De a köznép várja.
Illyrio szerint sárkányos lobogókat varrnak
és a visszatéréséért imádkoznak.
A köznép esőért imádkozik, egészségért és örök nyárért.
Nem érdeklik őket a főurak játszmái.
Te miért imádkozol, Ser Jorah?
A hazatérésért.
Én is a hazatérésért imádkozom.
A fivérem sosem hódítja vissza a Hét Királyságot.
Nem tudna hadsereget vezetni, akkor sem, ha a férjem adna neki egyet.
Sosem juttat haza minket.
- Szerelmi civódás? - Tessék? Ismerjük...
Sansa drágám, ő Lord Baelish. A lord...
A család régi barátja vagyok.
Nagyon régóta ismerem édesanyádat.
Miért hívnak Kisujjnak?
- Ne légy udvariatlan! - Nem, nyugodtan.
Gyerekkoromban nagyon apró voltam.
A származási helyem pedig egy Ujj nevű birtok.
Amint láthatjátok, rendkívül elmés becenév.
Napok óta ücsörgök itt.
Kezdjétek el, mielőtt behúgyozok!
Istenek, az meg ki?
Ser Gregor Clegane. Úgy nevezik, a Lovagló Hegy.
- A Véreb bátyja. - És az ellenfele?
Ser Hugh a Völgyből. Jon Arryn fegyverhordozója volt.
Nézzétek csak, milyen sokra vitte!
Igen, elég a komédiából, rajta!
Nem erre számítottál?
Elmesélte már valaki a Hegy és a Véreb történetét?
A testvéri szeretet elragadó története.
A Véreb akkor még kölyökkutya volt. Nem lehetett több 6 évesnél.
Gregor pár évvel idősebb volt. Máris nagydarab, máris volt némi hírneve.
Pár szerencsés fiúnak született tehetsége van az erőszakhoz.
Az egyik este Gregor a tűz mellett játszva találta az öccsét.
Gregor játékával játszott, egy falovaggal.
Gregor egy szót sem szólt, csak nyakon ragadta az öccsét
és belenyomta az arcát az izzó szénbe.
Ott tartotta, amíg sikoltozott, amíg szét nem égett az arca.
Ezt a történetet nagyon kevesen ismerik.
Megígérem, hogy senkinek sem mondom el.
Ne is tedd! Ha a Véreb akár csak meghallja, hogy megemlíted,
attól tartok, Királyvár összes lovagja sem fog tudni megmenteni.
Nagyuram, őfelsége, a királyné!
Felség!
Kihagyod a tornádat.
Attól, hogy a nevemet viseli, még nem az enyém.
Azt gondoltam, felejtsük el azt, ami a királyi úton történt.
Azt a kellemetlenséget a farkasokkal.
Túlzás volt arra kényszeríteni, hogy öld meg,
de a gyerekéért néha túlzásba esik az ember.
- Hogy van Sansa? - Szeret itt lenni.
Ő az egyetlen Stark, aki így van ezzel.
Az anyjára üt. Nincs benne sok az északi vérből.
- Miért vagy itt? - Ezt én is kérdezhetném tőled.
Mit próbálsz elérni?
A király azért hívott ide, hogy szolgáljam őt és a királyságot.
Ezt is teszem, amíg mást nem parancsol.
Nem tudod megváltoztatni, nem tudsz segíteni neki.
Azt teszi, amit akar. Mindig is ezt tette,
és neked nem jut más szerep, mint a romok eltakarítása.
Ha ez a feladatom, ám legyen.
Egyszerű katona vagy, igaz? Bármi áron teljesíted a parancsot.
Végül is logikus.
A bátyádat szánták vezetőnek. Téged arra képezted, hogy kövesd.
Az ellenségeim megölésére is megtanítottak, felség.
Ahogy engem is.
- Hétszeres áldás rátok, jóemberek! - Ahogy rád is.
Fiú! Kenyeret, húst és sör! Gyorsan!
Jó gondolat, nagyapó. Éhen halok.
- Egy dalt, amíg várunk? - Inkább kútba ugrom.
Nem, nagyapó, ez az utolsó esélyed,
ha északra tartasz. Az északiak egyetlen zenét ismernek,
a farkasok üvöltését.
Sajnálom, nagyuram, tele vagyunk. Nincs üres szobánk.
Az embereim az istállóban alszanak. Nekem nem kell nagy szoba.
Tényleg nincs semmink, uram.
Sehogy sem lehetne orvosolni a problémát?
- Az én szobámat megkaphatod. - Itt egy okos ember!
Ételt tudsz adni, igaz?
- Yoren, egyél velem! - Igen, uram.
Lannister nagyúr, szórakoztathatlak, amíg eszel?
Ismerem a dalt atyád királyvári győzelméről.
Semmi sem tenné tönkre nagyobb valószínűséggel a vacsorámat.
Lady Stark, micsoda váratlan öröm!
Sajnáltam, hogy nem találkoztunk Deresben.
Lady Stark?
Mikor legutóbb megszálltam itt, még Catelyn Tully voltam.
Te, uram! Harrenhal fekete denevérét látom a zubbonyodon?
Azt, úrnőm.
Lady Whent igaz és becsületes barátja apámnak,
a zúgói Lord Hoster Tullynak?
Az.
A vörös paripa mindig szívesen látott jel Zúgóban.
Atyám a leghűbb emberei közt tartja nyilván Jonas Brackent.
Urunknak megtisztelő a bizalma.
Irigylem apádat számos kiváló barátjáért, Lady Stark,
de nem értem, mi a célod ezzel.
Ezt a címert is ismerem: Frey ikertornya.
Hogy van urad, ser?
Lord Walder jól van, úrnőm. Kérte apádat, hogy tüntesse ki
jelenlétével 90. névnapján. Ismét nősülni készül.
Ez az ember vendégként jött a házamba, de összeesküdött
a tíz éves fiam meggyilkolására.
Robert király és a jó lordok nevében, akiket szolgáltok,
felszólítalak, hogy fogjátok el és segítsetek Deresbe vinni,
hogy ott várja be a király ítéletét!
magyar szöveg: Vass András